runetrust/blame-folketinget-dk huggingface dataset:
Svend Auken (S), 1998-05-05:
Jeg er selvfølgelig opmærksom på, at sommerhuse i stigende grad bliver anvendt ulovligt til helårsbeboelse, og jeg kan oplyse, at jeg inden sommerferien vil orientere Folketingets Miljø- og Planlægningsudvalg om de overvejelser, regeringen gør sig med henblik på en præcisering af planlovens § 40 med henblik på at effektivisere kommunernes mulighed for at føre tilsyn med, at reglerne også overholdes af det mindretal af danske sommerhusbeboere, som i dag ikke opfører sig lovligt. Men jeg må tilføje, at håndhævelsen kræver ansvar og vilje hos kommunerne, og at vi i et retssamfund selvfølgelig ikke kan acceptere, at folkevalgte politikere, som er betroet forvaltningsopgaver, ikke tager den lovadministration, som Folketinget har betroet dem, seriøst. Naturligvis skal der i den forbindelse tages menneskelige hensyn; det har jeg aldrig lagt skjul på.
Torben Hansen (S), 2006-04-05:
Argumentationen for at opretholde nævnet er vi faktisk enige i, nemlig at almene og samfundsmæssige interesser og synspunkter skal indgå i en samlet vurdering og overvejelse af disse sager, og at personer, som er indstillet af de politiske partier, vurderes som værende gode til at vurdere den slags sager.
Lars Barfoed (KF), 2002-11-06:
Når hr. Keld Albrechtsen nu siger, at min argumentation er overraskende, så tror jeg, det er ren retorik fra hr. Keld Albrechtsens side, idet jeg ved, at hr. Keld Albrechtsen sætter sig grundigt ind i tingene, og den argumentation, jeg anvender, er jo også den, der er anvendt i bemærkningerne til lovforslaget.
Karin Nødgaard (DF), 2006-01-24:
I beslutningsforslaget nævnes der flere områder, som ønskes indarbejdet i en fremtidig struktur, som givet vil kunne medføre forbedringer, men det er vores opfattelse, at de tiltag, der skal ske, bør være samlet i én instans, også af hensyn til effektiviteten.
Finn Thranum (V), 2014-11-21:
Det er ikke svært, dels fordi dette forslag fremsættes efter aftale med alle partier i Folketinget, så det her er jo en rigtig positiv sag, dels fordi lovforslaget er med til at sikre, at alle borgere får den nødvendige og ønskede hjælp, når livet presses af svigt fra livsvigtige funktioner som f.eks. vejrtrækning.
Aleqa Hammond (UFG), 2017-11-28:
Ligesom min kollega fra Grønland sagde, er det sådan, at vi finder det utrolig vigtigt i forbindelse med de lovforslag, der forelægges i Folketinget, og som har med Grønland at gøre, at Inatsisartut først skal fremkomme med deres egen betænkning til et givent lovforslag.
Bjarne Laustsen (S), 2010-05-11:
Så jeg vil, når regnestykket skal gøres op, sige, at der er en hel masse spørgsmål, der også skal stilles til justitsministeren i den her sag omkring nogle retlige ting, men også i forhold til økonomi- og erhvervsministeren er der behov for, at vi får kigget på det her.
Per Stig Møller (KF), 2009-11-12:
Jeg kan som forbrugeroplysning sige, at regeringen for længst har tilkendegivet sit synspunkt på Stoltenbergrapporten, for vi har netop haft et åbent samråd – vist indkaldt af hr. Jeppe Kofod før sommerferien – om Stoltenbergrapporten, hvor vi tilkendegav det, men det er fint nok at gøre det også Folketingssalen.
Poul Nyrup Rasmussen (S), 2000-11-21:
Den debat, vi her tager fat på, skal Danmark deltage aktivt i, og det er på den baggrund, regeringen har besluttet at udarbejde en hvidbog om de spørgsmål, der tegner sig for den europæiske dagsorden efter Nice, præcis som vi gjorde det i 1992 og vel også i 1993 og 1996.
Karina Due (DF), 2019-01-25:
»Folketinget tager afstand fra alle former for dyremishandling og finder, at dyremishandling er en alvorlig forbrydelse, som skal tages seriøst og straffes i overensstemmelse med den strafskærpelse, som Folketinget vedtog med ændringen af dyreværnsloven i 2016.
Ole Birk Olesen (LA), 2014-11-25:
Når vi nu alle er enige om at stemme for det her – bortset fra Enhedslisten – kan det da ganske rigtigt, som hr. Dennis Flydtkjær siger, være lidt mærkeligt, at vi bruger så meget tid på at diskutere med hinanden, men det er jo, fordi vi er nogle, der synes, at vi har en stringens i vores holdning.
Alex Vanopslagh (LA), 2020-11-27:
Det er måske mig, der er uerfaren eller skræmt af sporene fra regeringstiden; jeg ved det ikke, men jeg tænker da, at det ville være rart, hvis man kunne få sin politik igennem ved bare at stille et ændringsforslag og stemme det igennem i stedet for at vente på, at regeringen måske indkalder til nogle forhandlinger, og så håbe på, at de ikke er lige så tilbageholdende med pengene, som de var sidst. Så det stiller jeg mig lidt uforstående over for og italesætter.
Per Clausen (EL), 2013-05-17:
Man kan så selvfølgelig godt vælge at sige, at det er EFSA, som er den ypperste sagkundskab og dem, der altid har ret, men så tror jeg, at man også skal gøre sig nogle overvejelser om, at der jo med jævne mellemrum er en debat og en kritik af også EFSA's rolle – også, fordi der jo i forskningsverdenen og den videnskabelige verden ofte er et tæt sammenfald mellem personer, der på nogle tidspunkter arbejder i industrien og på andre tidspunkter arbejder andre steder og derfor godt kan have nogle forskellige interesser, som man også bliver nødt til at se på.
Karsten Hønge (SF), 2010-06-16:
Når jeg hører hr. Torben Hansen sige, at det ikke skal rulles tilbage, så skal det selvfølgelig forstås sådan, som hr. Torben Hansen utallige gange forsøgte at sige, og det var, at det ikke nødvendigvis skal rulles tilbage på den måde, at det ender med 4 år, men at den økonomiske ramme er den samme. Det kan da godt være, at det ender med 4 år.
Mattias Tesfaye (S), 2022-05-06:
Jeg tror, jeg vil starte med at sige, at jeg også godt kan huske, hvad Dansk Socialrådgiverforening mente, dengang vi indførte ungdomskriminalitetsnævnene, og at jeg er glad for, at vi i strid med de ønsker, der var fra Socialrådgiverforeningen dengang, faktisk fik det vedtaget.
Charlotte Dyremose (KF), 2003-12-12:
Først og fremmest er jeg glad for, at der bliver skrevet referat af forhandlingerne og af debatterne her i Folketingssalen, så vi nu har på skrift, at SF kan være bekymret for en forbrugsfest - det kan man så måske bruge ved en anden lejlighed, når SF kommer med udgiftsforslag.
Flemming Bonne (SF), 2008-05-29:
Afslutningsvis skal jeg igen kvittere for, at Socialdemokraterne ikke har medtaget velfærdsrettighederne i dette beslutningsforslag, ikke fordi vi ikke deler ønsket om en bedre lokal velfærd, men hvis vi skal udvikle det lokale selvstyre med ægte kommunal skatteudskrivningsret og kommunernes ret til at tilpasse velfærden sammen med lokalsamfundet og det lokale fællesskab, skal vi altså være meget forsigtige med at byde ind på regeringens kontraktpolitik, som hverken udvikler velfærden eller frisætter ny energi, men som derimod stjæler det kommunale råderum både økonomisk og demokratisk.
Lars Løkke Rasmussen (V), 2017-03-23:
De stærke transatlantiske bånd har bragt fred, stabilitet og vækst, og derfor er samarbejdet og fællesskabet med USA en hjørnesten for Danmark og for regeringen, og det er i vores klare interesse, både når det gælder sikkerhedspolitik, udenrigspolitik og handelspolitik.
Finn Sørensen (EL), 2016-05-23:
Vil hr. Joachim B. Olsen godt lige bekræfte, at det regnestykke, som ordføreren henviste til, om, hvad det ville koste at afskaffe varighedsbegrænsningen, nemlig 1 mia. kr., var et regnestykke, som Beskæftigelsesministeriet lavede, og som bestod af to dele.
Jesper Petersen (SF), 2011-06-14:
Det er alle steder, der er blevet meget berørt og beskåret af regeringens kurs over for SKAT, og kan man lave forenklinger, er det både godt for borgerne og for vores muligheder for at bruge kræfterne bedre i skattevæsenet og få styrket området for inddrivelse, ligning, indsatsområder, toldindsats, store selskaber osv.
Aage Frandsen (SF), 2001-04-24:
Der er en grundtanke i forslaget om, at man skal ophæve nogle bestemmelser, og så finder man frem til nogle, som ikke skal ophæves med den begrundelse, at de kan være faldet ud af Retsinformation, så nogle ikke er helt klar over, om de ikke eksisterer længere, og det er et problem for borgerne.
Kim Mortensen (S), 2008-12-02:
Det tager jeg som et positivt tilsagn til begge dele, så det sidste spørgsmål skal være, om ministeren kunne løfte sløret lidt for, hvilken tidshorisont ministeren tænker i eller arbejder med, ikke nødvendigvis inden afslutningen af arbejdet, men inden man formelt kommer i gang og får sat et stykke arbejde i gang.
Anders Johansson (KF), 2018-01-23:
Grundlæggende er det jo rigtig vigtigt for danske virksomheder, at man har gode juridiske muligheder for at beskytte sine forretningshemmeligheder, sådan at man som virksomhed motiveres til at være udviklende og innovative uden at risikere, at konkurrenter får adgang til resultaterne.
Erling Christensen (S), 2000-04-13:
Men den mindste bødestørrelse, som Venstres ordfører var inde på, fik mig til at gå herop og spørge Venstres ordfører, om han er bekendt med, at vi i noget, der hedder afgifter, f.eks. parkeringsafgifter, nu næsten er oppe i en størrelse, som faktisk svarer til den mindste bødestørrelse.
Pernille Schnoor (ALT), 2018-11-09:
Så vi ønsker, at forandringerne i sundhedsvæsenet i langt højere grad bør komme ved at inddrage sundhedspersonalet og trække på deres erfaringer og faglighed, og ved at vi i højere grad inddrager patienterne i at vurdere, f.eks. hvor mange smerter de har, om de har fået forbedret livskvalitet og er i stand til at gå på arbejde osv.
Bendt Bendtsen (KF), 2003-10-23:
Nu skal vi så have trimmet systemet, i og med at man nu får det på plads, at tilsagnet fremover gives til byggeri på en bestemt grund, at ansøgere 14 dage efter meddelelse af et foreløbigt tilsagn skal dokumentere, at vedkommende ejer grunden eller har en forkøbsret til grunden.
Leif Mikkelsen (LA), 2014-11-13:
Jeg har ikke nævnt noget om antallet, men jeg vil gerne understrege det, som hr. Christian Langballe peger på, altså den praksis, som er meget omstændelig, og som meget går på sagsbehandling, hvor man hver eneste uge bærer hele flyttekasser ind, som indeholder i nærheden af 80-100 enkeltsager, der skal behandles, og som så får en behandling, hvor resultatet på forhånd er givet, fordi det røde flertal pr. automatik siger ja til striben af personer, uanset at man jo sagtens kunne argumentere seriøst for, at en væsentlig forudsætning for, at nogen overhovedet kan integreres, dog er, at de lærer det danske sprog.
Lars Barfoed (KF), 2011-02-01:
Jeg opfattede det mere som en forklaring på, hvorfor beslutningsforslaget er blevet opretholdt og genfremsat, og den forklaring synes at være, at hr. Bjarne Laustsen gerne sådan i en mere offentlig forsamling vil gøre opmærksom på, at hr. Bjarne Laustsen egentlig mener, at det er hr. Bjarne Laustsen, som kan tage æren for regeringens forslag.
Lars Løkke Rasmussen (M), 2023-12-07:
Altså, jeg kan sige, at jeg selv har talt direkte med det pågældende gidsels voksne børn og også selv engageret mig i at sikre mig, at der hos relevante myndigheder og relevante organisationer – Røde Kors spiller en kæmpe rolle i forhold til hele det her spørgsmål, også internationalt – er bevågenhed på det her.
Peter Skaarup (DF), 2006-03-29:
Jeg er klar over, man ikke kan fortælle noget om efterforskningsmetoder fra PET's side, men ministeren har vel en holdning til, at den her organisation åbenbart er fremtrædende i Danmark og, som det fremgik af udsendelsen, har tilhængere i Det Islamiske Trossamfund i Danmark.
Birthe Rønn Hornbech (V), 2011-02-02:
Jeg ved, at fru Meta Fuglsang også som jurist er helt klar over, hvor mange spørgsmål det her rejser, der skal tænkes ordentligt igennem, så jeg vil appellere til, at fru Meta Fuglsang vil støtte mig i Indfødsretsudvalget i, at jeg altså ikke kan komme og besvare alle de her spørgsmål.
Ole Sohn (SF), 2004-09-07:
Vil Det Konservative Folkeparti støtte SF's forslag om et gratis, sundt måltid mad i daginstitutioner og skoler og støtte forslaget om differentieret moms, så vi virkelig får gjort den sunde mad billigere og dermed også giver de dårligt stillede børnefamilier økonomisk mulighed for at købe og spise sundt?
Peter Skaarup (DF), 2005-04-06:
Jeg vil sige tak for besvarelserne og spørge udenrigsministeren: Når nu udenrigsministeren ikke har haft den kinesiske ambassadør inde til en samtale og, sådan som jeg forstår svaret, heller ikke har tænkt sig at have det, hvilke muligheder ser udenrigsministeren så for, at vi markant får fortalt kineserne, at vi ikke vil finde os i, at man laver den slags lovgivning, der er meget aggressiv over for nabolande?
Mette Frederiksen (S), 2013-02-28:
Vi har bl.a. set, synes jeg, nogle rigtig, rigtig svære tilfælde med eksempelvis borgere, der fortsat er i behandling for en svær kræftsygdom, som pludselig oplever undervejs i behandlingen, at deres sygedagpenge stopper, at de står uden forsørgelse med den enorme usikkerhed, det giver.
Martin Lidegaard (RV), 2002-04-05:
Jeg vil gerne sige til fru Margrete Auken, der spørger, hvor De Radikales smertegrænse er, og om ikke De Radikale burde gå fra det her, at det er klart, at SF og De Radikale har en meget forskellig tradition for, hvordan man mener, man kommer længst med sine politiske mål. Jeg har ikke opgivet håbet, fordi vi i Det Radikale Venstre har en tradition for god dialog og samarbejde med partnere, som vi ikke er enige med i udgangspunktet, men hvor en del af den parlamentariske tradition altså er i fællesskab at nå nogle kompromiser.
Lotte Rod (RV), 2023-05-09:
Jeg synes, at Dansk Folkeparti stadig mangler at stille det, der er det vigtigste spørgsmål, nemlig hvad det egentlig er, der er formålet, og hvad det dermed er, vi gerne vil afprøve til eksamen, så vi derudfra kan finde ud af, hvordan det så giver mening at gennemføre eksamenerne.
Bjarne Corydon (S), 2012-12-18:
For det første fik man fra hr. Peter Christensens side en vurdering af den almindelige økonomiske udvikling, og der siger man – og jeg skrev det ned – at det da ville være dejligt, hvis prognoserne holder, altså ikke bare regeringens prognoser, men også de prognoser, der kommer fra en lang række uafhængige økonomiske institutioner, og de prognoser, der siger, at vi har mulighed for at vende den økonomiske udvikling i løbet af 1-2 år under bestemte internationale forudsætninger med den politik, der føres af den nuværende regering.
Sandra Elisabeth Skalvig (LA), 2023-11-03:
Det er vigtigt for mig at pointere, at vi med den viden, vi har på nuværende tidspunkt, ikke har fundet grundlag for hverken at skulle have mistillid til den sagsbehandling, der foretages på Indfødsretskontoret, eller til den aftale, der er indgået med aftalekredsen.
Bent Bøgsted (DF), 2009-04-03:
Det ligger også i aftalen, at hvis man f.eks. ikke kan klare 10 timer om ugen, men kun kan klare 1 time om ugen, så kan det gives som f.eks. psykologhjælp eller som så mange andre ting - det kunne måske være en fysioterapeut, man skal stille til 1 time om ugen.
Anne Baastrup (SF), 2002-02-20:
Jeg indgår som ordfører for SF en aftale med Venstres ordfører, hvor vi pressede den daværende justitsminister til at få nedsat dette udvalg, fordi der var en interesse hos de frivillige organisationer og de formidlende organisationer for, at man fik et forum, hvor man kunne udveksle erfaringer, og hvor man også kunne se på, hvilke forskningsprojekter der er værd at gå efter, og hvilke forskningsprojekter som ikke duer.
Sophie Hæstorp Andersen (S), 2003-12-19:
Vi rettede en forespørgsel til integrationsministeren for at finde ud af, om man kunne have en 7-års- eller 12-års-grænse, om det kunne være mere rimeligt, og vi fik det svar, at det ville stille sent adopterede bedre end andre statsborgere, og alt det, som ministeren allerede har været oppe at forklare.
Jesper Petersen (S), 2019-01-15:
Det var jo derfor, jeg prøvede at se, om vi ikke kunne få diskussionen et lidt andet sted hen, i stedet for at det alene handlede om den her form, sådan at man på en hel anden måde kunne opkræve de samme penge, hvor det altså stadig væk var sådan, at dem, der ejer de helt store både, skulle betale deres, som de gør i dag, og for min skyld også gerne mere end det, de kommer til med det forslag, der ligger her nu, men sådan at de mindre fartøjer, som helt almindelige danskere med jævne indkomster har, blev lidt mindre beskattet og tilmed med en form for forsikring, som det jo egentlig er udmærket at de har, så de beskytter sig selv, i tilfælde af at uheldet er ude.
Keld Albrechtsen (EL), 2000-05-24:
Så vil jeg godt spørge fru Lissa Mathiasen, om Socialdemokratiet vil støtte det forslag, som Enhedslisten ønsker, om at moderniseringskravet for de små lejligheder hæves fra 1.600 kr. til 2.500 kr. pr. m2, for det ville nemlig få tingene til at hænge sammen.
Jacob Buksti (S), 2002-04-10:
Men jeg vil gerne bede skatteministeren forholde sig til den problemstilling, som også lå i hr. Aage Frandsens spørgsmål: Er skatteministeren ikke enig i, at regeringens skattestop blokerer for en egentlig skattereform med virkelige lettelser og ændringer, alt den stund tre fjerdedele af det råderum, der er tilbage, uanset hvordan skatteministeren har tænkt sig at opføre sig, på forhånd er brugt til et fuldstændig bevidstløst skattestop, som ikke har nogen virkning i øvrigt?
Birgitte Josefsen (V), 2010-11-04:
Det er også derfor, at man kan gå ind ad døren og få udredning og diagnosticering, og hvis hr. Orla Hav hørte efter, hvad jeg sagde i min ordførertale, ville han vide, at jeg sagde, at vi fra Venstres side ikke ville være med til at udtage områder, hvor man skal ind og prioritere, og hvor det rammer folk på deres liv og deres førlighed.
Tom Behnke (FP), 1998-06-25:
Vi ser også, at arrangerede og proformaægteskaber ikke skal kunne danne grundlag for familiesammenføring, og at strafferammen for menneskesmugling bliver fordoblet fra 2 til 4 års fængsel, og endelig, men meget vigtigt, sker der en opstramning af reglerne for udvisning af kriminelle udlændinge.
Martin Lidegaard (RV), 2004-11-05:
Når vi nu i det kommende år går i gang med at tage fat på resten af fiskerflåden, synes jeg, at vi på tilsvarende vis skal have for øje for at skabe et system med så lidt bureaukrati som muligt, med stor lydhørhed og med så stort et ansvar til de enkelte fiskere som muligt.
Jesper Langballe (DF), 2003-11-05:
For mig er der ingen tvivl om, at hvis der ikke ved det sidste folketingsvalg var kommet det stemmeskred, som førte til et totalt skift i den udlændingepolitik, der først og fremmest var Det Radikale Venstres ansvar - og det var muligvis i sidste øjeblik, det kom - havde løbet været kørt.
Lars Barfoed (KF), 2010-02-11:
Svarene er som udgangspunkt positive over for forslagets formål, og vi har sat en ikrafttrædelsesdato til den 1. juli 2010, men dog sådan, at taxier, der ved lovens ikrafttræden ikke er forsynet med tv-overvågning og ikke kan fritages for pligten til at være forsynet med tv-overvågning, senest den 1. juli 2012 skal opfylde kravet om tv-overvågning.
Lars Boje Mathiesen (BP), 2025-12-02:
Jeg kan sige præcis omkring den aftale om affaldshåndtering, at det faktisk var noget, jeg allerede gik imod tilbage i 2020, da den blev indgået, hvor jeg kritiserede den og sagde, at jeg syntes, man skulle give en større frihed til kommunerne, hvis de ikke kunne leve op til de her krav.
Jørn Jespersen (SF), 2003-02-25:
Jamen vi har tidligere mellem Venstre og SF haft en ganske konstruktiv debat, synes jeg, omkring retssikkerhed f.eks. i forbindelse med smileyordningen og offentliggørelse og sådan nogle ting, og de problemer hr. Henrik Vestergaard peger på, er bestemt relevante, og derfor er det nogle af dem, vi må forholde os til.
Jeppe Kofod (S), 2008-01-15:
Så vil jeg gerne spørge fru Tina Petersen, om fru Tina Petersen er enig i, at den fattigdomsorienterede ulandsbistand f.eks. kan være med til at forhindre nye fattigdomskatastrofer i Afrika og f.eks. nye fattigdomsflygtninge, som også vil kunne oversvømme Europa, altså at ulandsbistanden i virkeligheden også et eller andet sted er en forsikring for os selv imod, at vi på den ene side ser menneskelige tragedier, men på den anden side også flygtningestrømme og fattige mennesker komme til Europa og Danmark.
Jesper Petersen (SF), 2010-04-26:
Beregningerne af udligningen fra staten, som ministeren også har refereret til, tager ikke i tilstrækkelig grad højde for udgifterne til sygedagpenge og daginstitutioner og f.eks. også hjælp hos Borgerservice – alle de pendlere, der tropper op hos Borgerservice og beder om hjælp til at få forklaret deres skatteforhold, deres sociale forhold og andre ting – og det ender med at være en decideret udgift for kommunerne at tiltrække arbejdskraft fra andre lande, og det er altså især fra Tyskland.
Frank Jensen (S), 1999-05-04:
Jeg tror også i det her tilfælde, at jeg simpelt hen ikke har evnen til at kunne ramme sådan, at jeg kan få puttet bare et gran af faktuel viden ind i debatten, fordi hr. Skaarups indlæg, også her i afslutningen, tyder på, at hans fordomme langt overstiger hans ønske om fakta.
Eyvind Vesselbo (V), 2006-01-13:
Den blev fulgt op af den anden vandmiljøplan, og nu har den nye regering udarbejdet en tredje vandmiljøplan, så det vil sige, at det egentlig står 2-1 til de borgerlige regeringer med hensyn til vandmiljøplaner og med hensyn til at gøre noget for miljøet.
Gitte Lillelund Bech (V), 2002-02-28:
Det fremgår, som jeg også har nævnt tidligere fra denne talerstol, af vores betænkningsbidrag fra dengang, at vi gør opmærksom på, at en støtte til de stramninger, der blev foretaget i år 2001, ikke hindrer, at den fri ungdomsuddannelser efterfølgende yderligere kan ændres.
Marcus Knuth (KF), 2020-03-11:
Hvad er ministerens handleplan for, hvilke redskaber ministeren vil tage i brug for at sikre den danske grænse mod et nyt flygtningepres, og mener ministeren, at der er brug for nye værktøjer for at opretholde en effektiv grænsekontrol ved den danske grænse, så vi ikke ender i en situation, som minder om 2015, igen?
Helga Moos (V), 2003-12-04:
De Konservatives ordfører, fru Helle Sjelle, kan ikke være til stede, og derfor har jeg lovet at sige, at vi afviser det på grundlag af, at vi mener, at det er vigtigt, at økonomi- og erhvervsministeren er frit stillet med hensyn til valg af udbudsform. Vi er enige i, og nu taler jeg på Venstres vegne, at der skal ske et udbud.
Søren Kolstrup (EL), 2001-04-05:
Der, hvor vi havde nogle spørgsmål, som var afgørende for os - afgørende for, at vi kunne stemme for, for nu at tydeliggøre det - var vedrørende spørgsmålet om anmeldelsespligten og vedrørende spørgsmålet om væsentlige samfundsmæssige hensyn.
Özlem Sara Cekic (SF), 2012-01-27:
Kan De Konservative med hånden på hjertet ikke fortælle, om det ikke bare var noget, der handlede om, at Dansk Folkeparti i sin tid bestemte det hele, og at De Konservative så var nødt til at nikke ja til det, nemlig et totalt åndssvagt symbolpolitisk lovforslag, som man også på daværende tidspunkt vidste ingen jordisk chance havde for at blive til noget, fordi alle og enhver mente – og stadig væk mener – at det ikke ville hjælpe?
Jan E. Jørgensen (V), 2012-02-03:
Når man læser en avis i dag, hvor en journalist har skrevet, hvad en eller anden risikerer i fængsel, har vedkommende slået op i straffeloven og sagt: Han risikerer op til 6 års fængsel – selv om der måske aldrig er nogen, der er blevet idømt maksimumsstraffen.
Line Barfod (EL), 2002-02-08:
Så forstår jeg ikke, hvordan Dansk Folkeparti, der jo også stiller sig op og siger, at de er den sociale garant i forhold til den borgerlige regering, kan være med til en finanslov, hvor der bliver skåret ned på det boligsociale arbejde, bliver skåret ned på beboerrådgiverne, der netop kan være med til at forhindre, at folk bliver hjemløse; der netop kan sikre, at der er plads til, at de skæve eksistenser kan blive i deres boliger; der netop kan være med til at forhindre, at folk bliver sat ud af deres lejlighed og dermed kommer til at leve på gaden, for man skal ikke leve på gaden ret lang tid, før man får andre problemer.